**Във връзка с изпълнението на проекта „Променяме света“ на фондация „Слънчеви пътеки“, одобрен и финансиран от Столична програма „Социални иновации“ , с Договор рег.№ СОА23-ДГ56-4213 от 12.10.2023 до 25.11.2023г., в партньорство с две културни институции в столицата: 59 ОУ"Васил Левски" и НЧ"Димчо Дебелянов-1960 ви предлагаме интервю с**

**Милица Николаева- социолог и консултант с над 10 годишен опит**

1. **Уважаема госпожо Николаева, как възприемате проекта “Променяме света“ към СП “Социални иновации“ на фондация „Слънчеви пътеки“, чийто партньор е 59-то ОУ „Васил Левски“ и НЧ “Димчо Дебелянов“?**

През последните години се наблюдава засилен интерес към различни културни събития. Столицата ни предлага многообразни възможности чрез своя афиш. Въпреки това достъпът до някои изкуства остава далеч от определени групи в обществото. Една от основните мисии на Фондация „Слънчеви пътеки“ е да открива възможности в предизвикателствата. Именно това ни стимулира да кандидатстваме с проект, чрез който да се преодолеят бедността и лишенията в детска възраст със социално включване през културни инициативи. Благодарна съм на сътрудничеството ни с 59-то ОУ „Васил Левски“ и НЧ “Димчо Дебелянов-1960“, които винаги успяват да наградят нашите идеи и да разширят досега до проектните резултати чрез техните публики и комуникационни канали. Както е казал известният Махатма Ганди - „Ако искаш светът да се промени – самият ти стани промяната."

Благодаря на УС на фондацията в лицето на управителя Миглена Иванова и членовете Даниела Козовска и Паола Колева, които подготвиха и реализираха проекта срещу агресията и езика на омразата, както и проекти за доброто между хората.

1. **Фондацията участва през 2021г. в още един успешен проект „Дървото на доброто“. Как учениците приемат добротата като норма на изява и успяват да я приложат в сферата на изкуството и културата?**

Младото поколение доказа, че доброто може да се прояви в разнообразни форми. С популяризиране на собствените си изяви, приобщиха нови ученици и разшириха възприятията на свои връстници.

1. **Можем ли днес да променим света, да отворим път за едно по-добро бъдеще?**

Разбира се, че можем да променим света! Дори бих стигнала по-далеч – длъжни сме да го направим за нас самите и … заради примера, който даваме на нашите деца. При съвременното консуматорско поведение, масова липса на морал и авторитети, сме длъжни да изкопаем пътеката за по-добро бъдеще, а на децата ще оставим да я залесят и украсят с цветя, продължавайки доброто…

1. **С кои инициативи на младите хора се гордеете и открито ги поощрявате?**

Бедността и лишенията в детска възраст могат да имат неблагоприятно въздействие през целия живот, като засягат образователните постижения, способността за получаване на доходи и социалното включване. Затова насочихме усилията в настоящия проект към достъп до култура и творчество чрез подкрепа от една страна, и чрез самоучастие – от друга.

1. **Пожелайте нещо на партньорите и на колегите си...**

Желая здраве на всички участници в това начинание, за да можем да се сбъдваме!

**от Миглена Иванова**

**Кратка визитка**

Милица Николаева е социолог и консултант с над 10 годишен опит. Фокусира се върху възможностите за НПО сектора и българския бизнес за развитие чрез реализиране на различни проектни идеи. Вярва, че може да бъде добър пример за малката си дъщеря и не спира да търси форми за достъп до култура и образование за социално изключени публики като единствен способ за промяна на обществените нагласи към по-добро бъдеще.